CELEX: 52007PC0645
Language: sl
Date: 2007-10-22
Title: Spremenjeni predlog uredba Evropskega parlamenta in Sveta o odgovornosti prevoznikov potnikov po morju in celinskih plovnih poteh v primeru nesreč (predložila Komisija v skladu s členom 250(2) Pogodbe ES)

Pomembno pravno obvestilo

|

52007PC0645

Spremenjeni predlog uredba Evropskega parlamenta in Sveta o odgovornosti prevoznikov potnikov po morju in celinskih plovnih poteh v primeru nesreč (predložila Komisija v skladu s členom 250(2) Pogodbe ES)  /* KOM/2007/0645 končno - COD 2005/0241 */  

	[pic] | KOMISIJA EVROPSKIH SKUPNOSTI |Bruselj, 22.10.2007COM(2007) 645 konč.2005/0241 (COD)Spremenjeni predlogUREDBA EVROPSKEGA PARLAMENTA IN SVETAo odgovornosti prevoznikov potnikov po morju in celinskih plovnih poteh v primeru nesreč(predložila Komisija v skladu s členom 250(2) Pogodbe ES)2005/0241 (COD)Spremenjeni predlogUREDBA EVROPSKEGA PARLAMENTA IN SVETAo odgovornosti prevoznikov potnikov po morju in celinskih plovnih poteh v primeru nesreč(Besedilo velja za EGP)1. Stanje postopkaKomisija je predlog – COM(2005) 592 – COD/2005/0241 – sprejela 23. novembra 2005 in ga 13. februarja 2006 predložila Evropskemu parlamentu in Svetu.Evropski ekonomsko-socialni odbor je mnenje o predlogu Komisije sprejel 13. septembra 2006.Odbor regij je mnenje o predlogu Komisije sprejel 15. junija 2006.Evropski parlament je v prvi obravnavi dne 25. aprila 2007 sprejel 27 sprememb.2. Cilj predlogaPotnikom na krovu plovila, ne glede na smer potovanja, in prevoznikom ponuditi pravni okvir, ki bo na harmoniziran način določal njihove pravice in dolžnosti. Raven harmonizacije mora biti dovolj visoka, da zagotovi tako pravičnejše nadomestilo škode kot boljše preprečevanje nesreč.Cilj predloga je v pravo Skupnosti vključiti Protokol iz leta 2002 k Atenski konvenciji o pomorskem prevozu potnikov in njihove prtljage iz leta 1974, ki je bil sprejet pod okriljem Mednarodne pomorske organizacije („Atenska konvencija 2002“). Atenska konvencija 2002 je moderno besedilo, ki jasno določa pravice in dolžnosti potnikov in prevoznikov; za škodo v primeru pomorskih nezgod predvideva sistem odgovornosti, ko ne gre za krivdo prevoznika, določa dovolj visoke maksimalne zneske odškodnine, od vseh prevoznikov zahteva podpis zavarovalne police in tožniku omogoča, da se za povračilo obrne neposredno na zavarovalnico.Omeniti je treba, da se vzporedno s to pobudo države članice in Skupnost pripravljajo, da postanejo pogodbenice Atenske konvencije 2002[1].Vključitev Konvencije v pravo Skupnosti morajo spremljati nekatere spremembe :-  Atenska konvencija je omejena na mednarodni pomorski prevoz. Komisija predlaga razširitev področja uporabe na kabotažo (pomorski prevoz znotraj posamezne države članice) in na prevoz po celinskih plovnih poteh;-  zaradi harmonizacije, ki koristi tako potnikom kot prevoznikom, je treba odpraviti klavzulo Konvencije, v skladu s katero lahko posamezna država članica samostojno določi zgornje meje odškodnine na višje od tistih, ki so določene v Konvenciji;-  dodati ukrep za ugodnejšo odškodnino za škodo, povzročeno pripomočkom za invalide;-  dodati obveznost plačila predplačil;-  dodati obveznost seznanjanja potnikov z njihovimi pravicami.3. Cilj spremenjenega predlogaCilj spremenjenega predloga je prilagoditi nekatere točke izvirnega predloga v skladu s predlogi Evropskega parlamenta.4. Pripombe glede sprememb, ki jih je sprejel Evropski parlament4.1 Spremembe, ki jih je Komisija sprejelaKomisija lahko sprejme spremembe 2, 3, 5, 6, 7, 8, 10, 11, 12, 13, 14 in 15.4.2 Spremembe, ki jih je Komisija delno sprejela ali jih je sprejela pod pogojem, da se jih na novo oblikujeSprememba 1 se sprejme samo deloma. Iz zadnjega stavka je razumeti, da vzpostavitev sistema obveznega zavarovanja ne sme imeti posledic za zavarovalnice. Komisija meni, da je treba ta stavek črtati, saj ni v skladu z realnostjo. Vzpostavitev sistema obveznega zavarovanja bo neizogibno imela posledice za trg zavarovanj.4.3. Spremembe, ki jih Komisija ni sprejelaKomisija sprememb 4, 9 in 16 do 27 ne more sprejeti.5. Spremenjeni predlogV skladu s členom 250(2) Pogodbe ES Komisija spreminja svoj predlog, kot je določeno zgoraj.[1] Predlog Sklepa Sveta o odločitvi Evropske skupnosti glede Protokola iz leta 2002 k Atenski konvenciji o pomorskem prevozu potnikov in njihove prtljage, 1974 – COM(2003) 375 z dne 24. junija 2003. V postopku sprejemanja.